80 ലക്ഷത്തിന്റെ അസാധുവാക്കപ്പെട്ട നോടുകളുമായി ബെംഗ്ളൂറില് അഞ്ച് പേര് അറസ്റ്റില് കാസര്കോട്ട് നടത്തിയ റെയ്ഡില് നോടുകളുടെ 24 ചാക്ക് കളര് ഫോടോകോപികള് കണ്ടെടുത്തു വലിയ കബളിപ്പിക്കലാണ് നടന്നതെന്ന് പൊലീസ് കാസര്കോട്: www.kasargodvartha.com 27.10.2021 ഇന്ഡ്യയില് അസാധുവാക്കിയ 500, 1000 രൂപയുടെ നോടുകള് വില്ക്കാനും വാങ്ങാനും ശ്രമിച്ചെന്നാരോപിച്ച് അഞ്ച് പേര് ബെംഗ്ളൂറില് അറസ്റ്റിലായി. ഇവരില് നിന്ന് 80 ലക്ഷം രൂപ വിലയുള്ള നിരോധിത നോടുകളും അഞ്ച് കോടിയോളം രൂപ മൂല്യമുള്ള അത്തരം കറന്സികളുടെ കളര് ഫോടോകോപികളും പൊലീസ് പിടിച്ചെടുത്തു. ഇവരില് നിന്നുള്ള വിവരത്തിന്റെ അടിസ്ഥാനത്തില് കാസര്കോട്ട് നടത്തിയ റെയ്ഡിലാണ് നോടുകളുടെ 24 ചാക്ക് കളര് ഫോടോകോപികള് പൊലീസ് കണ്ടെടുത്തത്.ബെംഗ്ളുറു കോര്പറേഷന് സബ് കോണ്ട്രാക്ടര് വെങ്കിടേഷ് എം 53, തുണിക്കച്ചവടക്കാരായ സുരേഷ്കുമാര് 32, രാമകൃഷ്ണ 32 കര്ഷകരായ മഞ്ജുനാഥ് 43, ദയാനന്ദ് 45 എന്നിവരാണ് അറസ്റ്റിലായത്. എല്ലാവരും കര്ണാടക സ്വദേശികളാണ്. വെങ്കിടേഷും മഞ്ജുനാഥും ദയാനന്ദും ഒക്ടോബര് 10ന് എച് ബി ആര് ലേഔടില് 45 ലക്ഷം രൂപയുടെ അസാധുവാക്കിയ നോടുകള് വില്ക്കാന് എത്തിയിരുന്നതായി പൊലീസ് പറഞ്ഞു. അസാധുവാക്കപ്പെട്ട നോടുകള് മുഖവിലയുടെ 35 ശതമാനത്തിന് വില്ക്കാന് സഹായിക്കാമെന്ന് മുഖ്യപ്രതികളായ സുരേഷും രാമകൃഷ്ണയും മൂവര്ക്കും വാക്ക് നല്കിയിരുന്നുവെന്നും അവരെ വിശ്വസിച്ച്, വെങ്കിടേഷും മഞ്ജുനാഥും ദയാനന്ദും മുഖവിലയുടെ 20 ശതമാനം കൊടുത്ത് മറ്റുള്ളവരില് നിന്ന് കൂടുതല് അസാധുവായ നോടുകള് വാങ്ങാന് തയ്യാറായതായും പൊലീസ് പറഞ്ഞു. ഇന്സ്പെക്ടര് സി പ്രകാശിന്റെ നേതൃത്വത്തിലുള്ള പൊലീസ് സംഘം സുരേഷിനെയും രാമകൃഷ്ണനെയും അറസ്റ്റ് ചെയ്യുകയും ഇവരില് നിന്ന് 35 ലക്ഷം രൂപയുടെ അസാധുവാക്കപ്പെട്ട കറന്സികള് പിടികൂടുകയും ചെയ്തു.തുടര്ന്ന് ചോദ്യം ചെയ്യലില് കാസര്കോട് കേന്ദ്രീകരിച്ച് ഒരു സംഘം അസാധുവാക്കപ്പെട്ട നോടുകള് വാങ്ങി ഫാം ഹൗസില് സൂക്ഷിച്ചിരുന്നതായി പ്രതികള് പൊലീസിനോട് പറഞ്ഞു. തുടര്ന്ന് കര്ണാടക പൊലീസ് സംഘം കാസര്കോട്ടെത്തി ബേനൂരിലെ ഫാം ഹൗസില് റെയ്ഡ് നടത്തുകയായിരുന്നു.അസാധുവാക്കിയ നോടുകള് നിയമപരമായി മാറ്റാന് ഒരു മാര്ഗവും ഇല്ലെന്ന് പൊലീസ് പറയുന്നു. മുഖ്യപ്രതികള് അസാധുവാക്കപ്പെട്ട നോടുകള് വില്ക്കാന് സഹായിക്കാമെന്ന് വാഗ്ദാനം ചെയ്യുന്നു. അത് വിശ്വസിച്ച് മറ്റുള്ളവര് കൂടുതല് നോടുകള് തേടി നടക്കുന്നു. മുഖ്യപ്രതികള് തന്നെ ഏര്പാട് ചെയ്ത സംഘം ഇവരെ സമീപിച്ച് തങ്ങളുടെ പക്കല് നോടുകള് ഉണ്ടെന്നും മുഖവിലയുടെ 20 ശതമാനത്തിന് നല്കാമെന്നും പറയുന്നു. അത് വിശ്വസിച്ച് ഇവര് നോടുകള് വാങ്ങുന്നു. എന്നാല് മുഖ്യപ്രതികള് നോടുകള് വില്ക്കാന് സഹായിക്കുമെന്ന വാഗ്ദാനം നടപ്പിലാക്കുന്നുമില്ല. ഇങ്ങനെ ഇടയില് നിന്നുള്ളവര്ക്ക് പണം നഷ്ടമാവുകയും ചെയ്യുന്നു. ഇങ്ങനെയുള്ള കബളിപ്പിക്കലാണ് നടക്കുന്നതെന്ന് പൊലീസ് കൂട്ടിച്ചേര്ത്തു.